Ме́сяца января́ в 5-й день  
Священному́ченика Андре́я Зимина́, пресви́тера

Тропа́рь, глас 5:

Земли́ Дальневосто́чныя прозябе́ние/ и о лю́дех ея́ те́плый моли́твенниче,/ хра́мов Бо́жиих усе́рдный строи́телю/ и благоче́стия неле́ностный учи́телю,/ священному́чениче Андре́е,/ ве́рою воспева́ем труды́ и по́двиги твоя́,/ во дни гоне́ний и бра́ни сме́ртию за Христа́ увенча́нныя./ Ты же, Престо́лу Бо́жию предстоя́,/ приле́жно моли́ся Го́сподеви// спасти́ся душа́м на́шим.

Конда́к, глас 6:

Уссури́йския па́ствы до́брый наста́вниче,/ священному́чениче Андре́е,/ первозва́нному апо́столу в креще́нии соиме́нный,/ тве́рдей ве́ре того́ подража́л еси́/ и, селе́ния окре́стная обходя́,/ жи́зни во Христе́ лю́ди науча́л еси́,/ в годи́ну же страда́ний земли́ Ру́сския,/ благода́тию Госпо́днею укрепля́емь,/ терпе́ние мук па́че ума́ яви́л еси́,/ ны́не же на Небесе́х с новому́ченики Бо́гу предстоя́,// моли́ спасти́ся душа́м на́шим.

*Утверждены Священным Синодом*

*Русской Православной Церкви*

*24.03.2022 (журнал № 23).*